
R E CL V ESTE  ET  R E- 

MONSTRANCE  D V P E V- 

ple,addreflante  au  Roy. 

SIre,vos  treshumbles  fuiets,&  trefobeiftans 
(bruiteurs,  afflige»  & trauaillez  de  plufieurs 
6c  infupportables  maux  , mefmement  depuis 
ces  dernieres  années , apres  Dieu  recourent  a 
voftre  Maiefté , comme  à celuy  qui  leur  a efté 
ordonné  de  fa  prouidence,pour  pouruoirà 
leurs  miferes:Vous  fupplians  treshüblement, 
qu’il  vous  plaife  appellera  celle  fin  vos  plus 
loyaux  6c  fideles  côleillers  6c  fuiets,  (ans  vous 
laifler  plus  mener  par  ceux  qui  ont  meilleur 
befoin  d’eftre  commandez  6c  menez , que  de 
confeiller  autrui,tant  s’en  faut  qu’ils  ayent  au- 
cune fufïifance  requife  pour  dôner  inftruétion 
6c  nourriture  conuenable  à vn  ieune  Roy,de- 
ftiné  au  gouuernemét  d’vne  telle  Monarchie, 
lefquels  vous  ont  iufques  ici  tellement  épar- 
gné vérité, & empefché  la  cognoillànce  de  vos 
affaires , les  vns  par  ignorance , les  autres  par 
malice,  6c  pour  abufer  de  voftre  fimplicité,  6c 
en  faire  leur  profit , que  vous  6c  nous  en  fom- 
mes  confus  6c  réduits  aux  guerres  ciuiles , qui 
font  la  defolation  6c  renuerfement  de  tous 

eftats.  Que  pleuft  à Dieu,  que  puis  qu’ils  pre- 
noyent  cefte  charge  de  vous  gouuerner  & 
conduire , comme  ils  fauent  allez  haut  & fou- 
uent  faire  fonner , qu’il  faut  obéir  au  Roy , 8c 
qu’il  n’appartient  aux  fuiets  d’aucunement 
contreuenir  aux  commâdemens  iieieur  Prin- 
ce, prefchans  par  tout  cefte  dodfcrine  que  ia- 
mais  ils  n’entendirent , ils  vous  euflent  fionné 
suffi  voftre  part  de  ce  lèrmon  : C’eft  qufc  pour 
bien  eftre  obey , il  faut  làuoir  bien  comman- 
der,&  pour  eftre  bien  fuiui,  il  faut  làuoir  bien 
mener  & guider:&  vous  euflent  fait  entendre 
le  deuoir  & l’office  de  Roy,  i’enten  de  Roy,& 
non  de  ce  monftre  qu’ils  veulent  former  en 
vous, ennemi  de  tout  ordre, de  toute  raifon  & 
focieté  ciuile,  c’eft  à dire  de  Dieu  Sc  des  hom- 
mes : Car  Dieu  eft  le  vray  & fouuerain  Roy 
des  Roys,  qui  régné  en  toute  iuftice,  ordre  & 
raifon , &c  les  hommes  font  creez  de  luy  pour 
obéir  à cefte  raifon , dont  les  Roys  doiuent  e- 
ftre  les  conferuateurs  & miniftres  . Car  quant 
à nous , nos  confciences  & les  tefmoignages 
de  tous  peuples  qui  font  à prefent , & ont  efté 
parle pafle , tant  nos  voifins  qu’autres , nous 
iugeiit  que  iamais  nation  ne  fut  plus  obeiflàn- 
te  à fon  Prince  que  la  Françoife, voire  iufques 
a porter  toute  forte  de  feruitude  indigne , qui 


nous  a efté  impofee  par  vos  collateraux , qui 
ont  voulu  couurir  leur  tyrannie , fous  le  nom 
de  vous(Sire)qui  eftes  noftre  Roy  : ne  mettât 
jamais  autres  propos  en  auanr,  finon,  Le  Roy 
le  veut,  comme  fi  vous  eufliez  eu  vne  volonté 
infufe , Sc  iugementfuffifant,  nonobftant  vo- 
ftre aage,  pour  de  vous-mefmes  fatisfaireaux 
charges  de  voftre  office,  fans  eftre  embouché 
par  eux.  Par  ainfi  eux  qui  Ce  font  ingérez  par 
leur  ambition  defordonnee,  8c  de  leur  autho- 
rité  priuee , au  gouuernement  de  vous , 8c  de 
voftre  royaume , ayans  trouué  voftre  peuple 
de  tout  temps  accouftumé  par  la  bonté  8c  iu- 
ftice  des  Rois  vos  predecefleurs , à toute  o- 
beifiàncc  8c  humilité  vers  vous  : ayans  auffi 
rencontré  en  leur  temps  voftre  perfonne  ieif- 
ne  & aifee  à receuoir  toutes  maniérés  d’im- 
preffions  8c  opinions:  comme  garnis  de  deux 
fuiets  bien  propres  & difpofez  pour  paruenir 
à leurs  fins  8c  cupiditez , vous  ont  tellement 
manié  & inftruit,  qu’ils  ont  réduit  voftre  roy- 
aume , comme  en  fbn  dernier  aage , prochain 
de  fa  ruine  & deftru&ion.  Ce  font  les  fruiéts 
de  leurs  bons  & fideles  confèils , contraires  8c 
ennemis  à ceux  de  tout  voftre  peuple,mefme- 
ment  à celuy  qui  vous  fut  donné  par  les  Eftats 
derniersfi’aflerablee  defquels  ayant  efté  faite, 

ent,qui  eftiezen- 
par  la  prouidencede 
Dieu,prenant  pitié  & corapaffion  de  ce  delb- 
' royaume,  fembloit  à tous  vos  ftiiets  (hors 
mis  quelques  trois  ou  quatre , aufquels  toutes 
bonnes  aflemblees  ont  tqufiours  delpleu)que 
ce  fuft  vne  occafion  miraculeufe,apres  quatre 
vingts  ans  , de  remettre  l’ancienne  dignité  de 
voltre  Couronne,  & eftablirle repos  vniuer- 
fel  de  voftre  peuple , troublé  & empefché  par 
l’infatiable  cupidité  de  ceux  qui  auoyent  ré- 
gné fous  le  nom  de  voftre  bon , doux  & clé- 
ment pere,  & le  Roy  dernier  voftre  frere.  En 
laquelle  afi'emblee  vous  furet  prefentees  plu- 
fteurs  requeftes,  & faites  remonrtrances  con- 
tenantes les  refrtedes  conuenables  aux  mal- 
heurs qui  lors  eftoyent  : defquelles  requeftes 
6c  remonftraces  les  aucunes  furent  accordées 
de  parole  par  ceux  qui  s’eftoyent  faifis  de  vos 
collez , delîrans  de  rompre  6c  renuoyer  telle 
ôc  fi  notable  compagnie  en  leurs  maifons , a- 
uecbelles  promefles  vaines, lins  permettre 
que  le  confeil  légitimé  de  voftre  Maiefté  fuft 
eftabli , félon  la  requilîtiô  & nomination  def- 
diéts  Eftats , & ancienne  obferuance  : Auquel 
confeilappartenoit  de  faire  refponfe,&  pour- 
voir aux  plaintes  de  voftre  peuple,  & non  a 

eux  qui  eftoyent  les  premiers , & principale- 
ment fuiets  8c  compris  à la  reformation  re- 
quife  par  ladiéle  aflèmblee,qui  les  auoit  nom- 
mément reiettez  de  l’entree  3c  alfiftance  de 
voftrediét  confeil.  Laquelle  première  faute  8c 
vfurpation  par  eux  ainli  faite , c’eft  aflàuoir  de 
s’ingérer  & entremefler  de  chofes  non  à eux 
appartenantes , ains  interdites  ouuertement, 
cuft  efté  aucunemétloufferte  par  voftre  peu- 
ple,s’ils  fe  fuflènt  contentez  de  celle  feule  en- 
treprife,  3c  fi  au  demourât  de  leur  adminiftra- 
tion  ils  fe  fuflènt  portez  loyaument  3c  fidèle- 
ment , en  vous  confeillant  8c  rempnftrant  le 
deuoir  de  yoftre  office  royal , qui  eft  la  plus 

Îçrande  dignité , 8c  la  plus  pefante  charge  que 
'homme  puilfe  receuoir  fur  lès  elpaules.Mais 
quoy?  Au  lieu  de  vous  admoneller  vertueufe- 
ment,  il  vous  ont  nourri  3c  confeillé  félon  l’e- 
xemple de  ceux  qui  auoyentellé  deuant  eux  à 
l’entour  du  feu  Roy  voftre  pere , c’eft  aflàuoir 
en  tout  delguifemét  de  verité,en  mcfcognoif- 
fance  de  vos  affaires,vous  fuggerant  toutes  les 
plus  malheureufes  8c  pernicieufes  opinions, 
que  leurs  femblables  par  ci  deuant  ont  impri- 
mé aux  autres  ieunes  Rois , pour  les  précipi- 
ter en  ruine  ineuitable  : comme  fi  vous  eftiez 
Roy  feulement  pour  vous  donner  plaifir,&: 


courir  apres  toutes  voluptez , afin  que  cepen- 
dant vous  eftant  enueloppé  de  tels  filets  ap- 
preftez  à furprendre  ieunefiè,ils  fu fient  les 
vrais  Rois  & Seigneurs  du  royaume,  mettant 
fur  nous  toutes  les  plus  eftranges  exactions 
& impofitions  que  iamais  on  lauroit  imagi- 
ner . Entre  lefquelles  , qui  eft-ce  qui  pourroit 
dire , que  tous  les  anciens  ôc  modernes  archi- 
tectes & inuenteurs  d’iniquité  & tyrannie  en 
ay ent  peu  forger  vne  fi  deteftable,  que  la  tail- 
le des  confignations,  pour  auoir  ouuerture  de 
iuftice,de  laquelle  le  Roy  nous  eft  detteur, 
voire  tellement  detteur , que  s’il  ne  la  rend  & 
fait  rendre  entièrement  à (es  fuiets , nous  ne 
fauons  plus  comment  nous  le  deuons  appel- 
lcr?  Que  fera  le  poure , lequel  pour  recouurer 
fon  bien  vfurpé  par  le  plus  puiflànt,ne  peut  a- 
uoir  entree  ne  recours  à la  iuftice  du  Roy , s’il 
ne  fait  premièrement  defpenfe,  combien  qu’il 
n’ait  aucun  moyen  de  fe  fouftenir  & nourrir, 
luy  Sc  Ca  miferable,  petite  &indigéte  famille? 
Sur  quoy  on  dira , qu’il  n’y  a guere  homme  £i 
neceflïteux,  qui  n’y  puiflè  làtisfaire:  dont  tou- 
tefois nous  fiiuons  & fentons  tous  à noftrc 
grand  regret, que  le  nombre  eft  fi  grand,com- 
me  en  tous  eftats  les  poures  & oppreflez  font 
toufiours  la  plus  grande  partie  du  peuple  , & 

les  riches  entendent  ou  doiuent  entendre, 
que  par  les  mutations  ordinaires  de  ce  mode, 
les  riches  deuiennent  fouuentefois  poures 
eux-melmes,ou  leurs  enfans  &c  fuccelfeurs.Et 
qui  pis  ell , celle  fubftance  ainli  tiree  des  en- 
trailles des  poures  gens,  eftrauie  partie  par 
les  eftrangers , publicains  de  fermiers , partie 
deuoree  par  ceux  qui  ont  authorifé  celle  dâ* 
nable  extorlîon.  Car  de  dire  qu’elle  efl  en> 
ployee  à l’acquit  de  vos  dettes  , ce  font  chofes 
vaines  & controuuees,  alfez  apparétes  à nous 
tous , qui  fauons  que  l’abyfme  de  vos  dettes 
croift  toujours  auec  les  delpenfes  exceffiues 
& inutiles , làns  oublier  l’enrichilTement  de 
quelques  petis  efeumeurs  &corlàires  de  ter- 
re,à  qui  rien  ne  fuffit. 

Pour  paruenir  à telles  extorlxôs,lon  a com- 
mencé par  vne  plus  legere , mife  fur  l’entree 
du  vin  dedans  les  villes,pour  tenter  nollre  pa- 
tience : qui  effc  chofe  bien  ellongnee  des  bel- 
les promelTes,  de  nous  remettre  en  l’ellat& 
franchife,quele  grand  & fage  Roy  Loys  x i x. 
pere  du  peuple , & voftre  bilàyeul  nous  auoit 
lailfé  : lequel  ayant  vfé  là  ieunelTe  & première 
partie  de  Ion  aage,  en  grand’  peine  & fuietion 
d’autrui,  deuant  que  porter  Couronne , fauoit 
allez  par  grande  expérience  les  iulles  dolean- 

ces  de  fon  peuple,  & les  rufes  & artifices  de 
ceux  qui  font  à l’entour  des  Rois:defquelles  il 
feut  fi  bien , auec  l’aide  de  Dieu , fe  preferuer, 
qu’il  fut  grâd  &c  victorieux  en  toutes  fes  guer- 
res, craint,  redouté,  & honoré  de  tous  fes  voi- 
fins , & tellement  de  fon  peuple  reueré,  obéi, 

6c  comme  adoré , que  nous  n’auôs  autre  meil- 
leur exemple  domeftique , n’image  plus  viue- 
ment  emprainte  en  nos  efprits , d’vne  iufte  6c 
légitimé  domination  royale,pour  vous  la  pre- 
fenter , afin  que  Dieu  vous  face  la  grâce  de 
vous  conformera  fon  imitation , pour  eflre 
heritier  d’vne  fi  grande  dignité  en  toutes  fes 

f>arties.  A ceft  endroit  fi  Ion  vouloit  dire , que 
a grande  obeiffance  du  peuple  a induit  ce  bon 
& vertueux  Roy  à bien  traiter  fes  fuiets  : fi 
nous  voulons  parler  realement,fà  grande  ver- 
tu ,iuftice&  affeCtion  paternelle , non  point 
dite  de  bouche,  ne  portée  par  lettres  feule- 
ment, a eftécaufe  qu’ilaeftéfi  bien  obéi  : par 
ce  qu’il  fe  contentoit  de  tirer  de  fon  peuple  les**' 
fubfides  neceflàires  pour  la  tuition  dftroyau- 
me  : bien  fachant , que  tout  ce  qu’il  laiflbit  en- 
tre les  mains  & bourfes  de  fes  fuiets , eftoit 
toufiours  preft  à fon  premier  commandemét, 
duquel  il  n’abufoit  à l’appetit  de  fes  collate- 
raux, pour  tirer  6c  arracher  iufques  à la  moël- 


TI 

le  de  Ton  peuple,  mais  il  en  vloit  fagement 
comme  vn  vray  Roy , digne  de  nom  de  pere 
de  fon  peuple,  pour  les  vrgenres  neceflîtez  8c 
protection  de  Tes  fuiets.Etfepourroit  trouuer 
encores  entre  les  plus  anciens  des  noftres,qui 
l’ont  veu  regretter  infiniement , iufques  à lar- 
mes ietter  de  compaffion , quad  il  eftoit  quel- 
que fois  contraint  pour  la  neceffité  du  temps, 
défaire  quelque  petite  leuee  de  deniers  pour 
s’en  defmefler  . Car  il  auoit  réduit  les  tailles 
ordinaires  à fi  peu,qu’elles  n’y  pouuoyent  fuf- 
fire.  Quant  aux  dons  qu’il  faifoit,c’eftoit  auec 
jugement  & certaine  cognoiflance  de  méri- 
tés,& fi  à poinCfc  8c  libéralement,  qu’il  y en  a- 
uoitafle?  pour  tous  : tellement  que  le  peuple 
cognoiflànt  que  les  finances  eftoyent  totale- 
ment employées  aux  affaires  publiques, & re- 
compenfe  des  bôs  Seigneurs  8c  Gentilshom- 
mes, ne  plaignoyent  rien  à ce  bon  Roy.  Quâc 
à la  iuftice , elle  ne  fut  onqucs  plus  floriffante 
8c  authorifee , eftant  adminiftree  par  bons  & 
fàges  Confeillers,  fans  eftre  contaminée  de 
marchans  d’office , qui  achètent  en  gros  ce 
qu’ils  reuendent  bien  chèrement  en  detail  8c 
par  le  menu  : 8c  fi  n’efloit  icelle  iuftice  com- 
mandée à l’appetit  8c  importunité  des  fieurs 
particuliers:  8c  au  cas  qu’il  efchappaft  par  fur- 

prinfe,ou  autrement,  quelque  mandement 
extraordinaire,!!  n’eftoit-il  allez  fort,quelque 
réitération  qu’il  y euft,  pour  elbranler  le  fon- 
dement fur  lequel  icelle  iuftice  eftoit  affife: 
qui  eftoit  le  lainét  vouloir  5e  bonne  intention 
de  ce  bon  Roy , 5e  de  fes  loyaux  Gonfeillers, 
qui  le  failoit  aimer  5e  honorer  par  les  bons, 
craindre  ôe  redouter  par  les  autres  : duquel 
Prince  les  louanges  font  en  fi  grand  nombre, 
5e  fi  certaines  ôe  admirablesjqu’elles  ont  don- 
né riche  argument  aux  hiftoriens  de  ce  temps 
là,d’en  efcrire  amplement, 5e  moins  toutefois 
que  la  vérité  n’eftoit.  A la  leéture  ôe  contem- 
plation defquelles(Sire)s’il  vous  plaifoit  quel- 
que fois  vous  addôner , vous  y trouuerez  tou- 
tes les  parties  plus  louables  ôeadmirables,que 
les  anciës  Hebrieux , Grecs  5e  Latins  ontfon- 
gneufement  remarqué  des  grans  ôe  vertueux 
Princes  de  leurs  tëps.  Du  fang  defquels  vous 
eftant  extrait , en  ce  faifanr,  nous  ne  doutons 
que  ne  reflèntiez  en  vous  quelque  genereule 
eftincelle , qui  vous  enflambe  le  coeur,  d’vn 
haut  5e  ardent  defirde  fuiurc  fi  magnifiques 
a&iôs , qui  ont  efté  telles  5e  fi  puiffàntes  pour 
reftablilîement  de  ce  royaume,  que  toutes  les 
deprauations  des  hommes  5e  temps  fubfe- 
quens,  totalemét  tendantes  à ruine  5e  fubuer- 


fion  entière  de  ceft  Eftat , ne  l’ont  feu  renucr- 
fer,&  ne  le  renuerfeiont,fi  félon  le  bon  plaifir 
de  Dieu  vous  vfez  de  bons  ôc  loyaux  Confeil- 
lers , qui  font  toujours  les  Rois  femblables  à 
eux, fans  vous  arrefter  à la  différence  de  maio- 
rité  ôc  minorité , qu’aucuns  trop  fubtils  refor- 
mateurs des  loix  de  nature  vous  ont  fait  en- 
tendre : comme  s’il  eftoitenlapuiflànce  des 
hommes  d’auancer  par  leurs  loix  pofitiues  le 
temps , le  fens,  iugement  ôc  fuffifance  requife 
à l’adminiftration  royale,  laquelle  a toufiours 
& en  tout  aage  befoin  d’eftre  eftayee  8c  fou- 
ftenue  de  bons  ôc  forts  remparts,pour  l’afleu- 
rer  contre  les  artifices , aflaux  ôc  batteries  de 
flatcrie,  defguifement,  voluptez,  ôc  cupiditez 
violentes , dtont  les  Rois  font  iournellement 
aflàillis,&  bien  fouuent  forcez,  iufques  à per- 
dre la  place  ôc  le  lieu  qu’ils  tiennent.  C’eft  ce 
que  nos  anciens  nous  ont  laiffé  ôc  fait  enten- 
dre, quand  ils  ont  dit  que  le  Roy  eft  toufiours' 
mineur , non  pour  à tous  coups  contreuenir  à 
fos  contrats  ôc  promeffes , comme  l’ont  in- 
terprété leurs  fiicceflèurs  mal-aduifez,  mais 
pour  l’aduertir , qu’il  ne  doit  rien  adminiftrer 
fans  bon  & légitimé  confeihce  qui  eft  confor- 
me à autre  loy  inuiolablement  gardee,  par  la- 
quelle le  Roy  ne  peut  aliéner  pour  cinq  fols 


de  Ton  Domaine,  qui  font  toutes  choies  or- 
données pour  les  mineurs:Et  fi  en  nos  petites 
familles  elles  font  eftroitement  gardées , que 
doit-on  faire  au  gouuernement  public  & ad- 
miniftration  royale , en  la  feureté  de  laquelle 
eft  comprife  celle  de  tout  le  peuple  de  ce  roy- 
aume?Si  vous  auez  quelque  desfiance  que  nos 
remonftrances  ne  foyent  véritables , 8c  que 
nous  en  parlons  d’affeâ:ion,vous  auez  moyen 
de  les  paragonner  & conférer  à la  leéture  des 
efcrirs  anciens , que  trouuerez  tous  pleins  de 
telles  inftrudtions,  & fi  ne  peut-ôn  dire  qu’ils 
parlent  par  affeétion  de  vous  furprendre.  Ce 
font  les  propos  que  nous  auons  toufiours  dé- 
liré en  vos  Confeillers , 8c  defquels  ils  vous 
deuoyent  entretenir,  inftraire,&  toufiours 
admônefter,  mais  ils  ont  bien  feu  s’en  garder: 
car  ce  n’eftoit  pas  leur  profit,de  former  voftre 
iugement , 8c  de  vous  apprendre  à faire  éle- 
ction de.  bons  & loyaux  Confeillers  ,&  co- 
gnoiftre  la  différence  d’vn  fidele  ami , & flat- 
teur affedtc  : mais  au  lieu  d’eftre  choifis  & e- 
ieus  eux-mefmes, vous  ont  choifi,  ou  pluftoft 
enuahy , furprins  8c  fuborné  en  aage  impuif- 
lante , deuant  que  le  fens  vous  fuit  accreu , ne 
vous  ayans  apprins  pour  toutes  raifons  8c  refi- 
ponfes  aux  remonftrances  de  voftre  peuple, 


linon  de  dire , le  le  veux  ainlî . Aufquels  vous 
eftant  attaché  par  leurs  artifices , comme  à vn 
pillier,ou  d ceps,vous  ne  deuez  fauoir  mal-gré 
à ceux  qui  pourchartenc  vollre  deliurance& 
liberté , pour  au  lieu  de  complaire  à quelque 
petit  nombre  de  trois  ou  quatre , & leur  co- 
horte, vous  rendre  agréable, aimé,  honoré, & 
obey  de  tout  vollre  peuple  : par  le  moyen  du- 
quel , & la  grâce  de  Dieu  qui  le  vous  a rendu 
& à vos  predecertèurs , obeirtant  & côfentanc 
à vous  recognoiftre  pour  Ton  Roy,  vous  elles 
ce  que  vous  elles.  Et  ne  faut  pas  eftimer,quâd 
vous  reclamez  en  vos  titres  que  vous  elles 
Roy  par  la  grâce  de  Dieu , que  Dieu  ne  fe  fer- 
ue  de  ce  moyen  pour  vous  départir  celle  grâ- 
ce, c’eft  aflàuoir,  du  contentement  volontaire 
de  vous  obéir , qu’il  met  aux  cœurs  de  vos  fu- 
iets:  lequel  fi  Dieu  leur  auoit  ollé,  ou  à la  plus 
part(que  ian’auiéne)  vous  fendriez  vne  gran- 
de ou  totale  diminution  de  vollre  Royauté: 
car  vous  & nous,grans,moyens  & petis,fom- 
mes  ce  que  nous  Ibmmes,  par  la  faueur  & gra. 
ce  de  Dieu.  Dauantage  Ion  lait  alfez , que  par 
le  monde  y a infinis  peuples , & a eu  de  toute 
mémoire, qui  fe  font  bien  partez  de  Rois:mais 
au  contraire , il  n’y  eut  iamais  Roy , qui  peult 
ellre  fans  peuple  & fuiets.  Dequoy  s’enfuit. 


que  le  Roy  eft  eftabli  pour  le  bié  de  Ion  peu- 
ple feulement,&  non  le  peuple  pour  celuy  du 
Roy,finon  entant  que  le  Roy  rapporte  tous 
fes  biens  & la  dignité  à la  conferuation  de  Ton 
peuple  vniuerfellementjfans  auoir  particulier 
relped  à ceftui-ci  8c  ceftui4à,puis  que  ce  n’efi: 
ni  celtui  ni  ceftui-Ià  qui  te  fait  eftre  Roy,mais 
Je  contentement  vniuerfel  de  tout  fon  peuple. 
Contre  lequel,  ou  grande  partie  d’iccluy,  fi  le 
Prince  eft  Ci  mal-aduifé  8c  confeillé  de  fe  vou- 
loir armer,  le  menaçant  d’extermination,  que 
refte-il  lînon  de  s’armer  contre  ceux  qui  luy 
donnent  fi  pernicieux  confeil  ? Nous  fommes 
tantallèurezde  voftre  naturelle  bonté,  deri- 
uee  de  celle  de  vos  anceftres  nos  Rois  de  bo- 
ue mémoire, que  fi  tels  Confeillers  vous  a- 
uoyent  autant  laifle  gouuerner  par  leurs  con- 
traires gens  de  bien  8c  d’honneur , comme  ils 
vous  ont  gouuerné,  voire  en  beaucoup  moin- 
dre temps , vous  changeriez  de  routes  façons 
8c  iugemens,  8c  feriez  autant  efiongné  d’eftre 
de  leur  parti  8c  à bon  droiéfc , comme  ils  font 
auiourd’huy  près  de  vos  coftez  indignement 
par  eux  afliegez,&:  fi  eftroitement  ferrez,qu’il 
n’eft  pollible  à aucun  homme  de  bien  de  fe 
mettre  entre  deux , 8c  de  vous  approcher  feu- 
lement , pour  vous  faire  entendre  nos  iuftes 


plaintes, que  nous  fommes  à prefent  côtràints 
vous  expofer  par  ceft  efcrit  : Que  Dieu  face 
qu’il  puiiTe  venir  iufques  à vous,  & toucher 
voftre  cœur  aulfi  viuement,  comme  nosge- 
miflemens  nous  eflancent , procedans  de  la 
feruitude  malheureufe , que  vos  ennemis  8c 
les  noftres  vous  ont  confeillé  de  nous  impo- 
lèr:Pour  à laquelle  nous  afluiettir,ils  vous  ont 
fait  implorer  8c  animer  les  peuples  eflrâgers, 
ils  ont  bafti  par  vos  bonnes  villes  les  forteref- 
fes  des  tyrans , que  les  aucuns  appellent  Chan- 
delles,les  autres  Chafty-villains,  ayans  le  frôt 
tourné  vers  les  habitans  de  vos  villes  , auec  v- 
ne  face  furieufe  comme  de  bouche  de  canons 
8c  autre  artillerie.  le  laiilè  les  démolitions  8c 
defmantelemens,qui  font  tous  argumens  d’v- 
ne  mauuaife  volonté,  qu’ils  vous  impriment  à 
l’encôtre  de  nous,auecdesfiâce  denosloyau- 
tez  : qui  nous  donne  aufli  vne  crainte  extrê- 
me^ nous  fait  redouter  vn  tel  gouuernemét: 
laquelle  crainte  des  peuples  eft  f/ac  trefdebile 
8c  mal-aifeuree  garde  del’Eftat  <fvn  Prince 
ainfi  gouuerné.  Ce  que  vos  'predçcefleurs 
Rois  ont  bien  cognu,  qui  n’ont  iamai^vfé,  ne 
voulu  vfer  de  telles  façons,  ains  ont  aifeuré 
leurs  perfonnes  8c  leurs  Eftats  fur  la  bien- 
uueillance  8c  fidelité  de  nos  predeceiTeurs, 


caufee  par  leur  bon  5c  paternel  gouuernemet, 
qui  ne  rut  iamais  delaille  de  fidele  obeiiîànce 
de  leurs  fuiets.  Et  s’il  vous  Semble  auoir  en- 
couru quelque  danger  ces  iours  palïcz , c’eft  à 
vos  Conseillers  que  vous  en  deuez  prendre, 
qui  vous  y ont  mené  5c  quafi  precipité,en  vo9 
deftournant  de  l’vnion  ôc  fauorable  traitemét 
que  vous  deuez  à tous  vos  Suiets  vniuerfelle- 
ment, gardant  equalité  de  iuftice,Sans  vous  at- 
tacher au  Support  particulier  d’vne  maniéré 
de  gens , 5c  foulant  les  autres.  Car  ce  Seroit  v- 
neaufli  grande  faute, comme  qui  penSeroit 
entretenir  la  Santé  de  Son  corps , en  confide- 
rant  Seulement  la  cure  d’vne  Seule  partie  d’ice- 
luy,5c  n’ayant  aucun  Soin  des  autres,5c  les  tra- 
uailler  exceflluement.  Ce  que  vous  deuez  di- 
ligemment poiSer , meSmement  en  ce  temps, 
auquel  tout  le  corps  de  voftre  royaume  eft 
tellement  affoibli  5c  malade , que  plus  n’en 
peut  : 5c  fi  vous  5c  nous  n’auons  premieremét 
5c  Sur  toutes  choSes  recours  à la  bonté  5c  fa- 
neur de  Dieu  pour  le  quérir , il  n’eft  pas  en  la 
puiflànce  des  hommcs,tant  gras  qu’ils  fbyenr, 
d’y  appliquer  ne  medecine  n’emplaftre  qui 
puiffe  Seruir.  Partit  nous  vous  Supplions  tref- 
humblement  de  bien  penferàce  poinét,5c 
recognoiftre  ce  grand  Roy  Souuerain  du  ciel 

èc  de  la  terfe,qui  diftribuc  ces  petis  royaumes 
d’ici  bas  j à qui  bon  luy.femble,fe  referuanc 
toujours  ce  premier  degré  de  fouueraineté, 
que  perfonne  ne  luy  peut  ofter:  8c  quiconque 
s’eft  efforcé  de  ce  faire,il  y a perdu  fa  peine, & 
receu  le  mérité  côuenable  à u felonnie.Nous 
tous  vos  poures  fuiets,defîransviureen  vo- 
ftre  obeiüance , félon  les  commandemens  de 
Dieu,tât  de  l’vne  comme  de  l’autre  Religion, 
félon  l’adreflè  qu’il  luy  a pieu  donner  à nos 
efpcits  8c  confciences,cognoifTons  quelle  for- 
ce a icelle  Religion  plantée  au  cœur  des  hom- 
mes , 8c  qu’elle  ne  peut  eftre  efbranlee  par 
violence  ne  crainte  de  mort  quelcôque,  com- 
me nous  auons  appris  par  la  leélure  des  cho- 
fes  paflees  & aduenues  au  monde,  8c  mefme- 
mentpar  l’experience  acquifè  par  le  temps  de 
noftre  vie  depuis  cinquate  ans  en  ça  : pendant 
lequel  toutes  les  rigueurs , peines  8c  fupplices 
exercez  contre  ceux  qui  fe  difent  de  la  Reli- 
gion reformee , tant  s’en  faut  qu’ils  ayent  peu 
tarder  le  cours  de  leur  entreprife,que  pluftoft 
ilfemble  yauoir  donné  faueur  8c  puiflànce, 
comme  à vn  torrent  paflànt  & rompant  im- 
petueufement  toutes  les  leuees  8c  empefehe- 
mens , aufqucls  ceux  qui  s’y  veulent  oppofer, 
& faire  renflance , haftent  8c  attirent  fur  eux 

deluge&:  naufrage.  Nous  aufliqui  fuiuonsla 
pure  & ancienne  Religion , bien  fachans  que 
les  perfecutions  font  les  exercices  de  noftre 
proreffion , à nous  propofez  Sc  ordonnez  par 
la  volonté  diuine , pour  nous  fortifier  à fuiure 
le  chemin  de  vérité , auons  porté  patiemment 
Sc  longuement  la  fureur  de  nos  ennemis,pen- 
fans  par  ce  moyen  les  vaincre , Sc  faouler  de 
noftre  fang.  Mais  depuis  qu’il  nous  a efté  ma- 
nifefté  par  fignes  euidens  que  Dieu  veut  ré- 
gner, nous  mettas  en  auant  certains  ennemis, 
qui  en  vn  mefine  téps  ont  attenté  de  s’aggran- 
dir  par  voftre  diminution , furprendre  Sc  de- 
prauer  voftre  iugement  en  ieunefle,vfùrper  le 
maniement  de  vos  affaires , tyrannifer  vos  fu- 
iets  fous  le  nom  & couleur  de  voftre  authori- 
té,deftruire  Sc  rëuerfer  noftre  Religion:voyat 
que  ce  mefme  Efprit  de  Dieu  nousafufcité 
ces  Seigneurs,  vraye  femence  d’Abraham,  af. 
fez  puilïans  pour  leur  refifter  en  l’vne  Sc  l’au- 
tre entreprife,  fommes  délibérez  Sc  refblus  a- 
uecques  eux  d’exterminer  vos  ennemis  Sc  les 
noftrcs , & pour  ceft  effeét  n’efpargner  ni  nos 
vies  ni  nos  biens,  que  nous  tenons  de  Dieu, 
pour  les  employer  à fa  gloire  ,Sc  apres  à vo- 
ftre obeifîance.  Aufquelles  chofes  afin  que 
nous  puifîions  fatisfaire,  nous  vous  fupplions 

en  toute  humilité , & en  la  plus  affeétionnee 
intention  que  polîîble  eft,ainfi  que  vos  enne- 
mis & les  noftres  ont  coniointl’vne  & l’autre 
caufe,c’eft  alïàuoir  l’vfurpation  de  voftre  Cou- 
ronne,&  le  renuerfement  de  noftre  Religion: 
qu’il  vous  plaife  foufFrir  que  nous  aulfi  leur  rc- 
fiftions,  8c  empefchions  coniointement  en 
toutes  les  deux  caulès  &c  occafions , &ne  per- 
mettez que  les  hommes  facent  la  part  à Dieu 
le  Createur,&:  Seigneur  de  tout  ce  monde,  en 
luy  alîïgnant  lès  fins  8c  limites , comme  Ion 
fait  aux  ennemis  vaincus , pour  le  recognoi- 
ftre  en  quelques  petites  villes  8c  bourgades, 
luy  défendant  l’entree  de  voftre  maifon  8c  de 
voftre  ville  capitale:mais  pluftoft  que  le  reco- 
gnoifîiez  auec  nous  autheur  de  voftre  digni- 
té,ialoux  de  fa  gloire,comme  à luy  feul  appar- 
tenant,par  fa  droite  8c  iufte  volonté. 


